Езически храмове и светилища по българските земи - Page 3\n13 July 2020, 20:54:42\n27 July 2018, 12:13:01 #30\nМакет на античния храм на Кибела в Балчик\nИнформация за откриването на храма през 2007 г.:\nАрхеолозите се радват като деца на значимата находка и благодарят, че тя е останала съхранена под земята през годините. В същото време музейните работници от Балчик нареждат ценните експонати направо на земята, защото не разполагат с пространство.\nБалчик разполага с находка, която по значимост дори е по-голяма от намерените от проф. Китов и Овчаров. За това са категорични специалистите и ръководителят на археологическите разкопки на храма на Кибела в Балчик ст. н. сътрудник и археолог Игор Лазаренко. Според него, това е най-голямото откритие и то е по-важно от намерените досега дори златни маски и накити, защото става дума за обществена сграда, а не за частна гробница или могила. "Важното за страната ни е, че този храм на богинята-майка Кибела е единствен не само у нас, но и на Балканите - при това разполага с много материал" - казва Лазаренко, докато наглежда работата по разкопките.\n"Без съмнение, храмът, който бе открит и върху чието разкриване продължава работата ни, е бил действащ в продължение на 700 години. Тук са се извършвали ритуали дори и след въвеждането на християнството като религия - цели сто години. За това свидетелстват множеството материали, сред които голяма част писмени, които бяха намерени. Това, което на този етап може да се каже е, че храмът е бил разрушен от природно бедствие. За това съдим по странната разхвърляност на откритите предмети, както и, че голяма част от тях бяха намерени не върху пода на храма, а върху вече срутила се пръст. Предположенията ни са, че сградата е била разрушена или от земетресение, или от активирали се свлачищни процеси, които са характерни за района" - разказва археологът. Специалистите са категорични още, че храмът е преживявал и пожар, защото някои от находките са обгорели.\nНа база на намерените надписи и целия писмен материал, както и на откритите монети с категоричност може да се твърди, че храмът на Кибела е бил построен в началото на III в. пр.н.е, добавя специалистът. Сред разкритията са множество статуи на богинята, монети от времето на император Валенс, надпис за направено дарение от император Лициний, което е било връчено на храма от управителя на провинция Скития. "Досега от различни писмени източници се знаеше, че такъв храм на богинята Майка може да има във Филипополис или в Томис /днешна Констанца/, но никъде не е откриван. Характерното за находката в Балчик е, че на Балканите е най-добре запазената елинистична сграда. От разкритията до момента можем да кажем, че имаме мистериален храм - т.е. храм на затвореното общество. Тези градежи се характеризират с височина. Надяваме се да успеем да разкрием поне основа на колона или колона при входа на храма, за да можем да изчислим приблизително височината му, но предположенията са, че е бил около 6 м. В ширина се вижда, че наосът, който вече е разкрит, е 9 на 9 м. Градежът е елинистичен, като квадрите отвътре са хоризонтално разположени, а отвън - вертикално. Изцяло градежът е с местен камък, докато украсата е с вносен мрамор. Запазен е и т. нар. лутерион или по-просто казано на съвременен език - купел" - разказва още Лазаренко.\nВсички находки от храма на Кибела се прибират в музея в Балчик, но оказва се, че голяма част от тях са експонирани направо в коридора на сградата или пък по земята в малките залички. Радостина Енчева - археолог от Балчик, споделя, че сградата на музея датира от 1969 година и за всичките тези десетилетия никой нищо не е направил. "Ние сме принудени да трупаме находките си едва ли не една върху друга, да не говорим колко от тях, които на практика са безценни, не са виждали бял свят" - казва Р. Енчева. Работата на екипа продължава, като тя е финансирана изцяло със средства на община Балчик. До момента кметството е дало над 20 хил. лв., добави още Енчева. В залите на музея и коридора му могат да бъдат видяни множество статути на богинята майка, характерният за тези храмове трон, както и множество надписи и фризове.\nКибела е позната от древността с нейните атрибути. В различни исторически източници е известна още като Кимема, Диндимена, сочат данни от енциклопедии. Тя е фригийска богиня, считана за Майката-земя. Почитали я в големи части на Мала Азия. Кибела е наричана още и Велика майка, Майка на боговете и всичко живо на земята, на възраждащата се природа и на нейното плодородие. Олицетворявала силите на природата, била покровителка на планините, горите и зверовете. Богинята обединява в себе си двата пола, в знак на това нейните жреци - гали, сами се скопявали. Спътници на богинята били корибантите, куретите и дактилите в планината Ида. Изобразявана е в обкръжение на животни. Нейно свещено дърво е пинията, в която тя превърнала любимия си Атис. Била чествана по планинските върхове с мистерии, съпроводени от звън на медни чинели, тъпани и флейти.\n(Тази информация е от 2008 г.)\nНай-много са посветителните надписи, поставени върху архитектурни детайли, бази на статуи, пейки и олтари, или представляващи отчети за дарения и служене на богинята. Богинята носи името ,,Понтийска Майка на боговете", ,,Понтийска Майка" и в един случай ,,Понтийска богиня", а самият храм е наречен Метроон. Епитетът ,,Понтийска", както и въобще обвързването на богинята с морето, се среща за пръв път и би могъл да бъде резултат от преосмисляне на същността на Майката на боговете на местна почва.\nПрез месец март 2008 година разкопките в храма бяха подновени. Проучва се пронаоса (преддверието) на храма, където са разкрити двете бази на носещите храмовия фронтон колони. Година след откриването на храма, находките продължават. Открити са базите върху които са стояли надписите, съхранявани в храма, още фрагменти от вече открити надписи, нови надписи и монети. Само за един ден в преддверието бяха разкрити шест статуи и два релефа.\nАнтичният храм на "Понтийската Майка на боговете – Кибела" е открит през април 2007 година при строителни дейности на частен имот в крайбрежната зона на града.\nВ последствие научен екип от археолози от Варна и Балчик проучват и изучават храма, който е строен през елинистическата епоха в периода 280-260 г. пр. Хр.\n27 July 2018, 12:14:31 #31\nРуши се храмът на Кибела в Балчик\nНовината е от: 09.05.2012\nУникалният паметник още няма защитно покритие\nУникалният храм на фригийската богиня Кибела в Балчик се руши. Това алармираха пред сайта ,,Чудесата на България" хората в града. Специално защитно покритие трябваше да пази паметника още през 2010 г., но то все още не е монтирано. Проблеми създава и фактът, че храмът е в частен имот. Той бе открит през пролетта на 2007 г. при изкопни работи в центъра на Балчик. В резултат на археологическите изследвания до момента е разкрит наоса на храма. Предстои проучването на неговото предверие. Историци от Добрич са убедени, че храмът е достоен да попадне сред държавните предложения за нови български обекти в ЮНЕСКО. Защото проучванията доказват, че това е най-запазения храм на Кибела, открит на Балканите. Той е ориентиран в посока север - юг. Изграден е върху масивен подиум, който го е издигал над нивото на тогавашните улици и площади. Градежът е от различни по големина обработени блокове местен камък, свързвани посредством оловни спойки. Горната част на фасадата е украсена с релефни фризове с бичи черепи, гирлянди и розети. Подът е застлан с каменни плочи. Наосът на храма има форма на квадрат с вътрешни размери 7,20 м/7,10 м. При северната му стена е изграден подиум с три стъпала, върху който се е издигала едикула с отвор, рамкиран от две полуколони с йонийски капител и триъгълен фронтон с релефно изображение на бога-слънце Хелиос. В нея най-вероятно е стояла храмовата статуя. Пред подиума, в средата на храма, има втори малък подиум и мраморен лутерион. На западната и източната стена на храма са разположени каменни пейки, чиито крака са украсени с лъвски лапи.\nПо време на разкопките са открити 7 мраморни статуи и един мраморен релеф на Богинята, около 200 монети, костени игли, керамични и стъклени съдове, 20 мраморни надписа на старогръцки и един на латински език. Част от надписите са посвещения от богати дарители на храма, а останалите - текстове на официални документи, засягащи обществения и религиозен живот в Дионисополис. Това са елинистически декрети, жречески списък от ІІІ в., официален надпис с посвещение за император Лициний І, посветителни надписи от частни лица, надписи върху мраморни предмети с култово предназначение и др.\nХрамът е построен през ІV-ІІІ в. пр. Хр. и продължава съществуването си до ІV в. сл. Хр., когато е опожарен и затрупан от свлачище или земетресение.\nХрамът в Балчик е уникален паметник на културата, единственият засега открит храм на Кибела в източната част на Балканския полуостров и най-добре запазеният елинистически храм в България. Негови изследователи са Игор Лазаренко, Елина Мирчева - от РИМ - Варна, и Радостина Енчева от Историческия музей в Балчик.\n27 July 2018, 12:19:05 #32\nВ храма са открити и 27 изцяло или частично запазени надписа. Всички текстове, с изключение на един, са на гръцки език. Най-ранните надписи са от III век пр.Хр. , а най-късният текст е и единственият на латински, датиран в първата четвърт на IV в. Някои от посветителните надписи са върху архитектурни детайли, бази на статуи, пейки и олтари, намерени са и отчети за дарения и служене на богинята. На храма били дарявани имоти, лозя, работилници и сгради, които се отдавали под наем и с получените приходи се организирали празниците на Кибела. Най-дългият декрет е посветен на тракиеца Мокапорис, назначен от цар Реметалк I за стратег, който подпомагал Дионисополис в мирно време и във войната ,,срещу общите отвъддунавски врагове". От писмените документи научаваме и за наличието на храмови роби, има списъци на жреци и служители на Кибела. Религиозното сдружение празнувало нейния култ на първо число от всеки месец. Основният празник на Кибела бил честван от полиса през месец тавреон (през пролетта). От надпис научаваме и за друг неин празник, в който участвали само жени. Те събирали цветя, организирали шествие и извършвали жертвоприношения.\n27 July 2018, 12:46:14 #33\nСветилище на нимфите и Афродита в село Каснаково\nХристиянството не успява да заличи езическия обичай,\nнаречен "русалска седмица"\nМакар и не толкова известно на обикновения турист, светилището на нимфите и Афродита край хасковското село Каснаково е интересно място за посещение, още повече, че се намира само на няколко километра от главния път Хасково-Пловдив, а от 1968 г. обектът е обявен за национален паметник на културата.\nТракийското светилище на нимфите и Афродита включва останки от култови постройки датирани към II век, страноприемница от III век, амфитеатър от IV век и архитектурно оформени три извора с басейни разположени върху елипса. Това е единственият нимфеум в България.\nOброчна плочка с трите нимфи\nНимфите са женски същества, покровителки на природата.\nТе могат да бъдат земни, морски или други нимфи. Отличават се със своята красота и хората са се отнасяли към тях със страхопочитание. Техен "приемник" в по-късния български фолклор са самодивите. Макар че Афродита е известна като гръцка богиня на любовта и красотата, е известно, че още преди гърците да дойдат на Балканския полуостров, траките са почитали някои от боговете, които по-късно намират място в гръцкия пантеон. Най-типичен пример за това е култът към Дионис, който сред траките е известен като Загрей, Сабазий и Бромий. Освен на любовта и красотата, Афродита е и богиня на плодородието, пролетта и живота. Афродита се отъждествява с финикийската Астарта, вавилонско-асирийската Ищар и египетската Хатхор. Подобно на тях Афродита се явява със свита от диви зверове - лъвове, вълци, мечки.\nСветилището на нимфите и Афродита край Каснаково е вградено в скала, където има подпорна стена с форма на полуелипса. На входа е била издигната монументална колонада, основите от която са запазени. В стената са вдълбани три ниши - каптажи на малки извори, разположени симетрично - два в краищата и един централен извор. Някои хора твърдят, че в центъра на полянката пред светилището усещат неспокойна енергия и бързат да си тръгнат от това иначе живописно място.\nКрайните извори са свързани с централния с открит каменен улей, който минава покрай подпорната стена. Над централния извор е издълбан надпис с имената на строителите му.\nВодата блика от цепнатина в скалата и е студена и кристално чиста. Хората вярват, че е лековита. През времето на турското владичество мястото било известно, като "Гяур бунар" (тур. - кладенец на неверниците), което вероятно означава, че мястото е било почитано от българите и през късното средновековие.\nБлагодарение на разкопките (първоначално мястото е разкопано през 1945-1946г) става ясно, че древното тракийско светилище е било част от римска вила, собственост на тракиеца Тит Флавий и съпругата му Клаудия Монтана. Тит Флавий Бейтюкент Есбенериос получил земя като награда за 30-годишната си вярна служба към Рим. Ветеранът от римската армия и неговата съпруга издигнали светилище в чест на нимфите и Афродита. Надпис на гръцки език, издълбан върху лицевата страна на каменния свод над централния извор на светилището, гласи:\nЗа съжаление през 1923 г. мястото е било разчиствано от трудоваци, а не от археолози и вероятно завинаги са изгубени ценни предмети и археологическа информация.\nПо време на християнизацията тук е бил изграден параклис на името на свети Спас, но днес от него не е останало нищо. Ежегодно жителите на Каснаково организират събори на "празника на светеца", в чест на който се оставят дарове, палят се свещи и се коли курбан край изворите.\nСпасовден по традиция се отбелязва 40 дни след Великден и етимоголията на думата "спасов" не идва от името Спас, а от "спасение". Тогава църквата отбелязва Възнесение Господне. 40 дни след като умира на кръста, Господ се възнася на небето или "спасява". Най-интересното в случая е, че в седмицата след Спасовден е така наречената "русалска седмица". Това е езически обичай, който църквата така и не успява да премахне чак до началото на XX век! По време на русалската седмица в миналото са се лекували болните от така наречената "русалска болест" (вероятно става дума за хора с душевни разстройства). Смята се, че те са смутили самодивите, които за наказание са ги разболели. През русалската седмица обаче самодивите са благосклонни и чрез най-различни ритуали хората са можели да се избавят от самодивската болест. Ето защо именно на Спасовден каснаковци са ходели на светилището на нимфите и Афродита с дарове, за да измолят здраве и "спасение" от нимфите/самодивите. Това е чудесен пример за устойчивостта на древните традиции във времето. Макар и с леко изменен смисъл, този празник продължава да се отбелязва със сигурност вече 19 века (ако приемем за вярна датировката на археолозите, че светилището е изградено през II-III век).\nДревни ритуали доказват тракийския ни произход\nНикак не е случаен фактът, че много християнски църкви са изградени или върху, или близо до тракийски светилища.\nВъпросът е: ако траките са били изчезнали през 681 г., както твърдят нашите учебници, и ние, съвременните българи нямаме във вените си тракийска кръв, то как така се получава, че спазваме ритуали, които имат ясен тракийски произход? Нали прабългари и славяни (две понятия, които имат нужда от сериозно преразглеждане!) не са се срещали и не са били повлияни от траките? Защо толкова упорито, даже след християнизацията, спазват тракийски обичаи? И защо нито един именит български учен не забелязва това, което може да види всеки българин, посетил няколко музея и археологически обекти...\nСветилището в Каснаково, графична реконструкция\nБългария - Тракийско светилище на Нимфите\n27 July 2018, 12:47:41 #34\nКомплексът е построен около II в. по инициатива на Тит Флавий Бейтюкент Есбенериос, за който се смята, че е бил трак на служба в Римската армия. Той само благоустройва вече съществуващо място за поклонение, а не го ,,създава". Надпис на гръцки език, разположен върху каменния свод над извора, гласи:\nТри танцуващи нимфи - Саладиново, II в. пр.н.е., Археологически музей София\n27 July 2018, 12:49:24 #35\nСветилище по-древно от Перперикон край Гоце Делчев\nТракийско светилище на седем хилядолетия има край град Гоце Делчев, по-древно от Перперикон, смятат археолози\nСветилището е разположено на три хълма, на около 2 километра от село Долно Дряново, община Гърмен, вдясно от пътя Гоце Делчев - Сатовча, което местното население нарича "Градището". На територията му са разположени десетки каменни фигури, изобразяващи човешки профили, фигури на животни и земноводни - змии, риби, костенурки птици и други. Някои от обектите са с гигантски размери.\nДревното светилище води началото си от около петото хилядолетие преди новата ера и е едно от най-големите на територията на България, а вероятно и в Европа, смятат археолозите.\nСветилището е открито случайно през 2006 г. от професор Бояджиев, пътувайки от Гоце Делчев в посока Смолян. Спирайки на отбивка на пътя той навлиза в гората и намира изобилие от зоо- и антропоморфни скални образувания, като още тогава той набелязва три скали като човешки глави, на патица, змия и дракон.\nПри археологическите изследвания в светилището са открити два пещерни заслона, които още не са проучени. В подножието има останки от древен гръко-римски път.\nИма предположения, че оттук е минавал търговски път, свързващ акваторията на Тасос с Пистирос (в близост до с. Ветрен). Подобно светилище има в района на Велинград, което е било на същия древен път.\nПръв, преди 10 години, започва да проучва светилището проф. Бояджиев, а разкопките през миналата година бяха извършвани под ръководството на доц. Анелия Божкова. Тя също обяви, че тракийското светилище е по-древно от Перперикон. Разкритите останки от древните зидове са частично консервирани, има и постоянна охрана на обекта, която да пази светилището от постоянните иманярски набези.\nСкалното светилище при с. Долно Дряново и откритата скална арка са част от мегалитното тракийско светилище "Градището". Върху издаващ се на юг скалист нос, са изсечени множество групи ями с кръгла форма. Скалата е осеяна с фрагментирана керамика, датираща основно от предримската и късноантичната епохи.\nСкалната арка - мегалит е забележителна с това, че продължава да се използва чак до 2002 г. за традиционни народни обредно-магически действия, посветени на лекуването на женско безплодие и всякакви други заболявания. Преминавайки през нея рано сутрин при изгрев слънце, "лекуваният" изоставя старите си дрехи във или край арката и остава по нови, т.е. придобива нова същност, "ражда се" за нов живот. Оставя монети в дар за полученото здраве върху южния камък на арката. Там са поставяни и червените конци, с които предварително е измерван болния. На базата на семантичния анализ на обреда е възможно тълкуване на лечебния ритуал, като артефакт от обреда на обезсмъртяването в Древна Тракия, осъществяван чрез слизане в подземния свят.\n27 July 2018, 12:50:22 #36\nМежду реликвите на импровизирания олтар могат да се видят и абсурдни вещи от бита – шнола за коса, фуния за преливане на вода, чаши, гривнички от мъниста, парченце счупено огледало. Според поверието, за да получиш здраве, трябва да оставиш тук нещо от себе си\n28 септември 2010 | 19:20 | Агенция ,,Фокус"\nОброчище Индипасха в Странджа, недалеч от българо-турската граница, е едно от мистичните, малко познати места в тази част на България. Хилядолетният живот на свещените места в планината може да се види много ясно и тук, където се преплитат езически и християнски вярвания. Индипасха влезе сред новите обекти в програмата на тазгодишния Летен университет ,,Странджа планина и нейната роля в преноса на цивилизации Изток – Запад".\nПри първото виждане на Индипасха, не можем да се отърсим от усещането, че наподобява на сцена от нашумелия филм ,,Аватар". По подобен начин пристъпва човек, който вижда Индипасха за пръв път. Огромна стръмна скала с големи каменни късове около нея, извор в дъното, лиани, които висят по няколко метра от камъните, мъх, дебел няколко сантиметра. Буковата гора в Странджа е запазила влагата и водата. Не е ясно какво ще е бъдещето, с масовата сеч в гората. Както се шегуват мрачно местните – ,,В Странджа ще мислим за отглеждането на слонове". Светилището е винаги в полумрак, заради гъстата гора и високите, обрасли в сочна зеленина камъни. Слънцето не стига до него, а влагата се усеща дори и във въздуха.\nНаслагваните с хилядолетия вярвания са направили мястото и християнско светилище – наред с древното оброчище, днес се издига свещник и грубо сглобен параклис, на който са оставени християнски икони. Който когото светец е почитал, такава икона е донесъл. Индипасха е толкова старо място, че не се свързва дори с конкретен християнски светец. Опитите да бъде преведено името като ,,след Пасха" или дори ,,анти Пасха", само оставят още по-голяма мистерия около скалното оброчище. Местните вярват, че тук и траките са правили своите жертвоприношения.\nИндипасха е едно от най-необичайните за туристически посещения места. Вярата, че лекува болести, е накарала хората да закачат парчета от дрехите си по лианите и да ги вмъкват между камъните. Дрехата трябва да ,,виси" във въздуха, да е нито на земята, нито във водата. Така болестта ще остане в ничието пространство. Чорапи, фанелки, дори бельо висят по лианите и по неповторим начин съчетават християнските с езическите вярвания, обяснява проф. Валерия Фол.\nЛегендата за светилището я разказват някои от възрастните хора от обезлюдените села по българо-турската граница. Един човек имал бивол, биволът остарял и ослепял, пуснали го в гората, но след няколко дни се завърнал, прогледнал. Това се повторило няколко пъти и тогава хората проследили бивола и видели мястото, където се трие във водата, след което – проглежда отново. Оттам тръгва и вярването за ,,живата" вода, която лекува болести, изцерява недъзи.\nКогато се ражда Зевс, жената на Кронос – Рея, го скрива в пещерата, за да не го погълне баща му, както предишните пет. И хуритите играят, вдигат шум, за да не чуе Кронос неговия плач. В пещерата Зевс расте, кърми го козата Амалтея. Когато Кронос научил това, я наказва, но за да не я оскверни, свещената коза, тя е закачена да виси. За да е нито на земята, нито във водата. Тогава не се намира, все едно - не съществува. Тук виждаме точно този най-древен култ, с почитането на четирите космически стихии в първичния вид, най-стар, хилядолетен. Тук няма архитектурно усвояване на пространството. Това е едно свещено пространство, с лечебна вода, животворяща вода, животворяща скала, въздуха. Това е най-древното възможно светилище, което е живо и днес. Тук се идва неделята след Великдена. Скалата е вярвана като първоматерия. Едно от най-сериозните вярвания е, че хората произхождат от скала, камък, от който е и самата глина, мислена по същия начин. Камъкът затова е почитан, носен, оставян на свещени места. Христос е крайъгълен камък, не защото е строител на църква, а защото това е космоградежът, разказва проф. Валерия Фол по време на посещението на студенти от летния университет ,,Странджа планина и нейната роля в преноса на цивилизации Изток – Запад".\nВ мистичното светилище течала ,,жива" вода, която изправяла на крака болни, сакати прохождали, слепци проглеждали. Заедно с тракийските пророчици, близо 2 хилядолетия била погребана и тайната на Индипасха. След векове забвение, аязмото с лековитата вода случайно било открито от... бивол.\nВ един от най-горещите юлски дни екип на вестник ,,Десант", заедно с група влюбени в красотата на Странджа приятели, реши да извърви пътя до мистичното оброчище. Бяхме чували много за Индипасха, но нито един от нас не беше ходил до там. Обясниха ни, че без водач няма да се справим, не било писано на всеки да открие сам приказната местност. Маршрутът бил труден, а и недостатъчно маркиран.\nВъоръжени с карти и компаси (и голяма доза увереност), поехме към сборния пункт – параклиса ,,Св. Богородица" в местността Качул на няколко километра от Граматиково по посока Малко Търново. От там продължихме по горски път, за да стигнем след 8 километра до разклон с указателна табела ,,Индипасха", която сочи вдясно. Следват около три километра преход пеша по планинска пътека, отвеждаща до високо място с две сковани от подръчни материали масички и четири пейки.\nГледката, която се разкрива долу, секва дъха. Времето тук е спряло, тишината е плашеща, слънчевите лъчи с труд си пробиват път между плътно преплетените клони. Усещането за влизане в храм се подсилва от малък, скован от летви параклис, точно до аязмото. В което беззвучно се процежда капка по капка лековитата вода.\nСпоред легендата водата, която се стича от скалите в малкото езерце, е чудодейна\nОчите тъкмо свикват с полумрака и се спират на друга, още по-странна картина.\n27 July 2018, 12:50:57 #37\nТракийско светилище Камен рид\nТракийскoто светилище Камен Рид е култов център, разположен на плато на запад от река Крапинец в "Сборяново". През ранната желязна епоха (XI-VI в. пр. Хр.) централната част на платото е маркирана от юг и север със стени от големи ломени камъни. Край южната стена има множество огнища, фрагменти от глинени съдове, глинени идоли, магически предмети, метални накити и оръдия на труда. На север от огнищата са открити няколко скални ями с обредно предназначение. През IV в. пр. Хр. са преустроени оградните стени и са изградени два каменни кръга в северозападната част на комплекса. Светилището може да бъде свързано с култа към Великата Богиня-майка и с представите на древните траки за слънчево-земна хармония, персонифицирана като Аполон и Артемида.\nНай-старото тракийско светилище в Историко-археологическия резерват "Сборяново" се намира в местността "Камен рид". На високото, обгорено от слънцето и брулено от ветровете скалисто плато се принасяли жертви на слънчевия бог. Светилището е основано в началото на първото хилядолетие пр. Христа и е продължило да съществува до началото на елинистическата епоха - почти седем века. То заема 47,5 декара площ, оградена от запазени и до днес с височина 1 метър каменни стени.\nВ територията на светилището са открити две съоръжения във формата на кръг очертан от камъни, всяко само с по един вход. В центъра на единия кръг има каменен олтар, а в центъра на другия днес се издига вековно дърво – може би така е било хилядолетия.\nДо южната стена са намерени многобройни глинени огнища-олтари, край които са открити съдове, глинени фигурки и магически предмети. В центъра се намират ритуални ями, в които са хвърляни дарове на Богинята-Майка: съдове, идоли, бронзови предмети.\nАрхеологически находки от светилището на "Камен рид":\nЕдинственият вход на свещената територия е от юг, където и до сега личат останките от най-древната й стена. Близо до нея, върху голия камък били измазани многобройни огнища. Големи каменни кръгове бележат местата, където се извършвало свещенодействието. В ями, вкопани в самата скала, са полагани красиви съдове, прешлени за времето и дребни тайнствени предмети амулети и идоли от глина, за да се измоли божествената милост.\nОткритите при разкопките кости от бебе и фрагменти от човешки череп са дали основание за предположението, че тук са принасяни и човешки жертви (според мен това едва ли е вярно, може би става дума за обикновени погребения). В единият кръг е вграден голям камък-жертвеник. Комплексът носи всички характерни за светилищата в средиземноморския район черти: липса на отбранителни съоръжения, стени имащи само оградна функция, вход от юг.\n27 July 2018, 12:52:03 #38\nПрез 2003 беше разкрито уникалното тракийско светилище ,,Беглик Таш", което се определя като най-ранното, открито досега тракийско мегалитно светилище в югоизточна Тракия и по Черноморското крайбрежие. Проведените проучвания доказаха, че още в края на бронзовата епоха (XIII в.пр.Хр.) тук е кипяла активна човешка дейност.\nСветилището се състои от централна част и два кръга от по-малки структури около нея с обща площ около 6 дка. Големите скални късове са частично обработени от човешка ръка и монтирани на място, а каменните плочи и блокове са подредени в уникални форми. В плоските скали са изсечени каменни кръгове, вани и "Маркови стъпки". Жилищната сграда и култовите огнища допълват доказателставата за човешка дейност тук.\nАрхеологическите разкопки започнаха през 2003 година. Територията на светилището беше разчистена от покрилите я храсти и дървета. Още с началото на разкопаването бяха открити материали, които категорично доказаха, че тук дълго е функционирало тракийско светилище, от XIV в. пр.Хр. до IV век. През 2003 година бяха разчистени и проучени останките от средновековната църква ,,Св. Параскева".\nВ близост до руините на древния град Ранули, в околностите на резерват Ропотамо, по хребета на Маслен нос, на около 210 метра надморска височина и на 3 км от Приморско се намира светилището на Ранули — кръг от огромни камъни, разположени върху скалиста повърхност, в средата на поляна. Древните са обожествявали местността, принасяли са дарове и я превръщат в своеобразен храм. В течение на времето се изграждат жилища за обслужващите храма (жреците), като върху голата дотогава скала започват да пренасят огромни камъни от околността.\n♦ Храм — много добре са запазени изсеченият в скалата жертвеник, състоящ се от две вани със свързващи ги улеи, главният олтар (огромен камък стъпил върху три точки), както и каменният трон, на който е седял владетелят или главният жрец. Интересното е, че в жертвеника не са намерени никакви животински следи, а единствено растителни, което навява на мисълта, че в жертва са се принасяли единствено растения — грозде, смокини, маслини и др.\n♦ Календар — върху скалната повърхност има издълбани дупки, като в моментите на слънцестоене и равноденствие между подредените камъни преминават слънчевите лъчи огряващи тези точки.\n♦ Часовник — подредбата на камъните е такава, че слънчевата сянка падаща от главния олтар (огромен специфично извит камък) върху подредените на север от него 6 по-малки камъка, изпълняват функцията на слънчев часовник, разделящ деня на 6 части.\nСпоред откритите досега археологически находки се счита, че светилището е съградено през XIV век пр.н.е., като функционира до V в.сл.Хр. По своята същност мястото е изпълнявало подобни функции каквито изпълняват манастирите в наши дни.\nБеглик Таш - Българският Стоунхендж:\n27 July 2018, 12:54:12 #39\nСкално тракийско светилище в местността Беглик Таш\nИз статията на Иван Маразов и Татяна Шалганова "Скално тракийско светилище в местността Беглик Таш", STUDIA ARCHAEOLOGICA IV (2005)\nРезерватът "Ропотамо" изобилства със своеобразни каменни изваяния. Тук природата сякаш е развихрила фантазията си, като е създала скали с причудливи форми, струпани по ефектен начин. Дори съвременният човек "разпознава" в тях културни образи, сякаш застинали завинаги под погледа на Медуза Горгона. В общуването с тях архаичното въображение е просто задължено да ги осмисли, да ги види като каменни знаци, които да насити със значения. Логиката на природните процеси се преосмисля, превръща се в логика на мита и ритуала. От най-древни епохи такива природно маркирани места биват сакрализирани.\nДатировка. С подобни природни дадености се характеризира и местността от резервата "Ропотамо", разположена североизточно от връх Китка, известна под названието Беглик Таш. Още Шкорпил я описва като скално светилище от древността (Шкорпил 1912-1913). Вероятно той също е намерил тук керамични фрагменти, каквито откри и нашата експедиция. Веднага трябва да кажем, че периодът на активно функциониране на светилището е през ранножелязната епоха, а последните сигурни следи се отнасят към Късната античност. Археологическият материал е представен от многобройни фрагменти керамика, от безформени малки късчета глинена замазка и от известно количество кремъчни конкреции, кремъчни отломъци и пластинки. Болшинството фрагменти от съдове принадлежи на ранножелязната епоха. Хронологически значими са орнаментираните с S-овиден мотив, с концентрични кръгчета, с триъгълници, с букели и с канелюри.\nМястото. Изборът на мястото не е случаен. От мито-ритуална гледна точка светилището е сякаш специално "планирано", за да въплъти няколко основни бинарни опозиции: "север-юг", "запад-изток", "затворено - отворено", "вътре-вън", "високо-ниско", "вертикално-хоризонтално". Мястото му бележи една от най-високите точки в околността. Централната му част представлява приблизително правоъгълна естествена скална площадка, ориентирана по дългата си ос в посока изток-запад, оградена от север и от изток с високи гранитни морени, а от запад и от юг - фланкирана от по-ниски камъни. Тя се издига на 1.2 м над равнището на разположеното от юг обширно, равно плато и въздейства като затворена сцена. Централната площадка е почти хоризонтална, с лек наклон от изток на запад и от север на юг. Най-удобният подстъп към нея е от западната страна, като вероятният вход се намира между две последователни двойки ниски камъни. Така сцената и движението са ориентирани строго по посоките на света: влизането е от запад на изток, у най-удобното място за наблюдение па ритуалните действия е равното пространство от юг. При своето движение слънцето огрява последователно обектите върху цялата площадка. Особено впечатляващо е осветлението около 15 ч., когато благодарение на югозападната позиция на слънцето всичко в светилището грее.\nСакралната топография на светилището. Както вече казахме, скалното светилище е почти точно ориентирано по посоките на света. При свличането си огромните камъни са придобили причудливи форми. Те изглеждат така, сякаш са поставени от човешка ръка според предварително обмислен план. Ако приемем, че ритуалното движение е било с посока от запад към изток, то от дясната страна (юг) е имало открито пространство, а от лявата (север) са изправени различни по форма и размер скали. В края на пътя процесията е заставала пред най-високия камък - Апостол Таш, който изглежда нестабилен, тъй като се крепи върху каменната база само върху две точки и е отделен от нея с процеп.\nМакар и единно като сакрална планировка, пространството е сегментирано на няколко участъка, за които може да се предположи самостоятелна (ако и допълнителна) обредна функция. В началото на пътя, веднага след входа, отляво, три вертикално стоящи морени оформят обособен участък, в центъра на който лежи плосък, нисък правоъгълен камък. Между тази част и следващите високи скали има естествено оформен изход към пространството на север от светилището. Следващият участък се състои от две високи морени, разположени една зад друга. Първата, която е видима от централната площадка, въпреки че няма явни следи от допълнителна обработка, е с толкова правилни правоъгълни очертания, че създава внушение за изкуствено творение. Нещо повече, в горната си част тя е прорязана по начин, който предизвиква асоциация с капак и наподобява долмен. Другата скала е с овална форма, върху чиято горна равна повърхност има две "шарапани", вероятно от естествен произход. Непосредствено до правоъгълната скала в източна посока следва малко, затворено с камък към север и фланкирано с висока скала от изток "помещение". В него намираме камък с дъговидна форма (почти правилна полуокръжност), с естествено басейнче в центъра, което вероятно е допълнително дооформено. Източно от "помещението" се разполага следващото каменно образувание, което е и най-високото в северната част на площадката. То представлява голяма, със заострен връх скала, която е обърната на юг и чиято равна и леко полегата повърхност се огрява от слънцето, точно когато то се намира в зенита си. Следва ниска морена, разцепена още в древността на 3 части (вероятно разцепването е естествено), които ветрилообразно се отварят към площадката. След тях идват три по-ниски и плоски камъка, които завършват ограждането на площадката от север. От източната страна светилището е затворено от високата скала Апостол Таш, която изцяло се огрява при залез. Отдясно (южно) на нея е разположена висока, почти правоъгълна скала. Тя оформя в източната част на светилището пространство, което остава скрито от погледа на стоящите извън светилището непосветени.\nИзявеният контраст между високите скали и равната повърхност на площадката внушава усещането за културна намеса. Действително опозициите "високо-ниско" и "вертикално-хоризонтално" се проследяват в няколко варианта в "планировката" на светилището. От друга страна, в кода на световните посоки "север" се асоциира с "високо", "вертикално", "затворено", докато "юг" — с "ниско", "хоризонтално", "отворено". Посочените кодови трансформации на пространството сигурно са имали място в мито-ритуалното осмисляне и обредно актуализиране на сакралната топография на това светилище.\nСпомагателните "съоръжения" на светилището. Ние предполагаме, че подходът към светилището е бил от запад и съвпада с днешния черен път. Вероятно селата, населението на които почитали това оброчище, са били в по-ниската част на района. Пътят към светилището минавал (както и днешният) между две обособени групи мегалитни паметници: отдясно (от юг) каменни могили (открихме със сигурност 7 подобни съоръжения) и отляво (от север) долмени (освен известните под названията Змейова дупка и Славов егрек, открихме още два долмена, за съжаление твърде разрушени). Интересна задача ще бъде изследването на каменните струпвания, под които очакваме да се открият погребения.\nТук трябва да прибавим още един неотменим елемент от планировката на светилището. Става дума за естествена конструкция, описана от Шкорпил като Беглик Таш (Шкорпил 1912-1913), която нарекохме "квазидолмен". Тя представлява две високи и дълги каменни стени, покрити с огромен камък, така че се образува естествен огромен долмен, отворен в южна посока. Пред него е оформена площадка, оградена от камъни. Долменът се намира извън централната площадка, непосредствено зад камъка Апостол Таш.\nВ непосредствена близост до североизточния ъгъл на централната част на светилището е разположена естествена скална площадка с почти кръгла форма, която е оградена от всички страни с морени и е отворена само от изток. Върху нея сякаш са "поставени" два огромни плоски кръгли камъка. Напълно е възможно този природен кръг да е бил културно интерпретиран като олтар или трон. Пред него, в източна посока, се намира втората основна част от светилището, където, ние предполагаме, са се разигравали инициационни обреди. Четирите високи скали, обърнати на юг, са с меки, закръглени обеми. Между тях има процепи, през които с труд може да се\nпромуши човек. По-интересната част е скрита зад тази скална фасада. Няколко високи, отвесно издигащи се скали заедно с вече описаните оформят нещо като лабиринт - Г-образен проход между издигащите се почти вертикално стени. В мястото на пресичане на двата лъча на прохода има заоблени камъни с недвусмислена вулвоидна знаковост. Входът в тази част на светилището е бил по всяка вероятност от север, а "изходът" - на изток. Всъщност "изходът" е раздвоен от скала, която оформя ляв и десен ръкав. Ориентацията на "лабиринта" е симетрична на централната част от светилището.\nФормите на скалните образувания. От особен интерес в анализа на светилището са постоянните асоциации, които предизвикват очертанията на природните образувания с културни, изкуствени обекти. Вероятно именно тези асоциации са обусловили както избора на мястото, така и, поне частично, неговото мито-ритуално осмисляне. В реконструкцията на това осмисляне ние се ръководим от онези архетипи на митологичното мислене, които създават закономерностите на лито-мито-логията. Първата структура навява асоциация за затворено културно пространство, в центъра на което е разположено "легло" или "трапеза". Следващата правоъгълна скала напомня визуално за каменен саркофаг или за долмен. Полукръглият нисък камък до нея несъмнено може да приеме функционалността на олтар. Важно е също така, че изходът от площадката е на север между скалите, оформящи две "помещения": трапезно и олтарно. "Квазидолменът" е може би най-очебийното природно образувание с културен аналог.\nОбемите на скалите от североизточната част на светилището притежават заобленост и мекота, която носи несъмнено еротична окраска. Това първо впечатление се засилва и oт процепите между тях, както и от наличието на откровено вулвоидни каменни образувания. "Природа-култура". Тази базова опозиция е изключително слабо изявена в оформянето на светилището. Намесата на човешката ръка е пестелива и почти не се забелязва. Можем само да предполагаме, че първоначално горната плоча на квазидолмена е била от рода на вертикално стоящите камъни, обграждащи светилището, и нарочно е била подсече-на така, че да падне върху дългите стени, за да наподоби огромна по размерите си мегалитна гробница, подобна на долмените, покрай които процесията е минавала по пътя към святото място. Напълно е възможно естественият полукръг от камъни пред тази конструкция да е бил укрепен с поставянето на още няколко камъка, за да се подсили впечатлението за ограда. "Шарапаните" върху високите и плоските скали, както и в "олтара" вероятно съвсем леко са обработени допълнително, за да изпълняват по-добре обредните си функции. Може би най-ярката и недвусмислена следа от човешка намеса са петте кръгли и сравнително дълбоки дупки, издълбани в откритата към юг част на централната площадка. Те не са свързани с улеи и вероятно предназначението им е било по-скоро конструктивно: може би в тях са поставяли дървени стълбове или факли, които са били включвани по някакъв начин в обредната система. Самият факт, че те са разположени в най-близката и скритата от "зрителите" източна част на площадката, също е показателен, за да предположим участието им в ритуално действие от типа "покриване-откриване" или в семантично тъждествения акт на осветяване. Находките от сондажите доказват, че в светилището вероятно са били използвани съдове и са били поднасяни вотивни дарове, но е още много рано, за да се правят големи изводи въз основа на толкова оскъден материал.\n27 July 2018, 12:55:16 #40\nДнес в рубриката "Задължителни дестинации" ще ви разкрием обаянието на едно магическо място по българските земи. Това е мегалитното светилище Бегликташ (Беглик Таш). Намира се на 6км от Приморско на 130м надморска височина. За съжаление пътят дотам не е добре обозначен и единствените ориентири са белите стрелки, изрисувани по стволовете на дърветата до пътя. За да се достигне светилището е необходим автомобил с висока проходимост. В противен случай може да се достигне с обикновен автомобил, но последните 1-2 километра от пътя трябва да бъдат извървени пеша, тъй като теренът е невъзможно да бъде преодолян от неспециализрано превозно средство. Древният обреден център датира от XIVв. пр. Хр., но е разкрито чак през 2003г. Това е място без аналог не само в пределите на България, но и на целия Балкански полусотров. Историческата му стойност е огромна, а особеното усещане, което предизвиква у посетителя – несравнимо!\nСветилищният комплекс е съставен от множество спеациално обработени и изсечени камъни като някои от тях достигат тежест до 200 тона. Методите, чрез когото камъни от такъв размер са поставени в такава конфигурация, до днес остават неизвестни, нито пък е напълно ясна техниката, с която са изсичани в сегашните си форми. Въпреки различните теории мистерията на тези камъни остава неразрешима и е съизмерима с тази на прословутия Стоунхендж.\nВъпреки че не е известен точният способ, чрез който са поставени камъните, е ясно, че те изпълняват определена функция и мястото им изобщо не е случайно. Смята се, че светилището е издигнато, за да обслужва ритуалите, посветени на Бога на слънцето и Богинята майка. С това се обяснява и наличието на "брачно ложе", което вероятно е било издигнато, за да пресъздава бракосъчетанието между двете божества. В непосредствена близост се намират издълбани вани, които са събирали течности, символизиращи 4-те изначални сили според траките. Много добре са запазени и тронът, който се предполага, че е принадлежал на главния жрец, и огромният олтар, чиято колосална тежест е стъпила само върху 3 точки. Друга забележителна част от комплекса е мястото, на което са били извършвани жертвоприношения. Този каменен " плот" е с дължина повече от метър и се смята, че върху него са били извършвани принасянията в жертва, целящи да омилостивят божествата. По всяка вероятност обаче са се жертвопринасяли различни видове расителни култури, защото няма намерени животински останки върху самия жертвеник. Освен това светилището е изпълнявало функцията на часовник и календар за древните траки.\nЧасовникът е на принципа на слънчев часовник като ползва сянката от главния олтар за показател. Тя пада върху 1 от 6те специфично разположени камъка, които обозначават разделението на деня на 6 равни части. Календарът пък показва моментите на равноденствие и слънцестоене като през дупки, специално издълбани в камъните, минава слънчева светлина на точно тези дни от годината\nДруги каменни конфигурации, които могат да бъдат видени в Бегликташ са Апостол Таш (скален блок, положен от траките върху само 2 точки, образуващ голяма цепнатина), свещената пещера, символизираща утробата на Богинята майка, и монолитния лабиринт, където се извършвали гадания относно бъдещето на младежите от племето. А в непосредствена близост до Бегликташ е разположена съвкупност от камъни, образуваща жилище, което по всяка вероятност е принадлежало на главния жрец.\n27 July 2018, 12:56:45 #41\nОткриха храм на Посейдон в Несебър\nОткрит надпис на дорийски диалект върху мраморен блок свидетелства, че в Несебър е имало храм на бог Посейдон. На ценния артефакт археолозите са се натъкнали при извършване на консервационни и реставрационни работи в църквата ,,Св. Параскева" в Несебър, които са част от големия проект "Вяра в Несебър".\nМраморният блок е вграден в източната част на еднокорабната базилика, която е строена през ХІІІ-ХІV век и свидетелства, че църквата е построена на мястото на античния храм.\nМраморният блок с надписа е открит при реставрацията на църквата ,,Св.Параскева"\nТова съобщи за zonaburgas.bg археологът Евтелпа Стойчева от отдел ,,Световно наследство" към Община Несебър. Надписът е на четири реда и е посветен на Посейдон Асфалеос или преведено от гръцки - Посейдон Защитник на града.\n,,Надписът е на гръцки език, дорийки диалект, тъй като Месамбрия е гръцка колония на дорийци. Тази новост е голямо откритие за Несебър, защото показва, че в античността в Несебър е имало храм на бог Посейдон. До сега имаше сведения за два храма на бог Аполон, два храма на Зевс, на Асклепий, на Дионис, на Хера, сега се прибавя и храма на Посейдон. Един голям принос за Несебър, защото се увеличава културното наследство на града и се обогатява неговата история. Надписът може да се датира още в началото на V век пр. Христа", съобщи археоложката.\nХрамове на Посейдон Асфалеос има открити на още три места в света - на остров Санторини, на остров Родос и на остров Тинос.\n27 July 2018, 12:59:21 #42\nХрамът на владетеля Ситалк в Старосел\nВходът на храма е с парадно стълбище\nНа една могила край село Старосел, някъде през V- IV век преди Христа, бил издигнат храм на тракийския владетел Ситалк (440-424 г.пр.Хр.) - мoгъщият цар на Одриското царство. Вековете засипали брилянтния образец на тракийското изкуство с тонове пръст и култовата сграда била открита едва през 2000 г., и то благодарение на иманяри.\nПокойният вече археолог д-р Георги Китов получил анонимно писмо, че в района на могилата шетат иманяри. Намерил финансиране и започнал експедиция по разкопките на района.\nТака бил открит тракийският култов комплекс в Четиньовата могила, на 4 км от с. Старосел. Селото се намира в централната част на община Хисар, под южните склонове на същинска Средна гора. А храмът се оказва най-големият открит досега тракийски царски комплекс с мавзолей. Обхваща шест подмогилни храма, четири от които уникални, както и няколко царски погребения.\nСтената от обработени гранитни блокове е дълга 241 метра\nДостъпни за туристически посещения са големият храм на Четиньова могила и храм "Хоризонт". Цялата могила е оградена със стена от обработени гранитни блокове. Дължината й е 241 метра, а на височина достига до 3,5 метра. Стената се нарича крепида и очертава кръг, който според тракийските религиозни вярвания символизира Слънцето.\nВходът е с парадно стълбище и два пиедестала, на които са стоели статуи на лъвове. Те са задигнати от иманярите и продадени неизвестно къде. Учените разбрали за тяхното съществуване по отпечатъците от четирите им лапи в камъка.\nНа тези пиедестали са стоели статуи на лъвове\nСтълбището извежда посетителите на равна площадка, използвана за ритуални танци. Коридор води до същинската фасада на храма и кръглата зала с 10 декоративни полуколони и триглифи - правоъгълна плоча над всяка колона, със синьо-червена украса. За нея са използвани минерални бои, които не са изгубили цвета си и до днес.\nТраките почитат Великата богиня-майка, която е отъждествявана с планина или скала. Натрупването на могили в района възпроизвежда планината и утробата на богинята-майка. Освен нея, е почитано и мъжко божество.\nЦарят на траките играе ролята на медиатор – връзката между хората и боговете. Според Александър Фол, от аристократичните ритуали на траките води началото си гръцкото религиозно учение, наречено ,,орфизъм".\nСветилището в Старосел е изпълнявало точно такава функция – във вътрешната камера са се изпълнявали тайни орфически ритуали. Целта им е била усъвършенстване, извисяване на царя до антроподемон. В храма са се изпълнявали религиозни церемонии, свързани с култа към Великата богиня-майка, нейния син Слънцето и Орфей. С диаметър от 5,3 метра, храмът е най-величественият по българските земи и се смята, че в него е погребан самият Ситалк. За изграждането му са използвани 4000 каменни блока. Близо до стълбите в скалата са издялани ритуални ями, разположени стъпаловидно. В тях са извършвани жертвоприношения.\nЖертвеното животно е било умъртвявано в най-високо разположената яма, кръвта е потичала по наклона и внимателно наблюдавайки я, жреците са гадаели бъдещето на владетеля и народа му. До момента е разкрита само 1/3 от храмовата сграда, предстоят разкопки и на останалите части. Засега те са консервирани, а това лято предстои разкритите основи да бъдат покрити с конусовиден купол, както е било в оригиналния вариант. На северната страна на могилата се намира хранилище с вместимост шест тона. Археолозите изследвали червената утайка на дъното и стигнали до извода, че в него се е съхранявало вино. Хранилището е с елипсовидна основа и плътна замазка.\nВаната за вино е с вместимост 6 тона\nПри разкопките вътре са намерени съдове за пиене на вино и цедилки. Тракийското вино е било много гъсто, непочистено от семки и гроздови зърна и затова е трябвало да се прецежда. Религиозните церемонии и орфически тържества са били свързани с пиене на вино. Всеки погребален ритуал е бил съпътстван от тридневни тържества, обилно поливани с вълшебната течност. Тези обстоятелства и това, че районът се слави като стар винарски край, потвърждават хипотезата, че храмът на Ситалк и околните скални светилища могат да се отъждествяват с древното светилище на Дионис, което историци и археолози търсят безуспешно повече от 150 години.\nСпоред д-р Китов, именно този храм е възлово място на голям култов център от множество скални светилища и десетки могили. В две от тях са открити по-малки храмове, използвани и като гробници-мавзолеи. В други са погребани висши представители на тракийската аристокрация, вождове и владетели.\nТози, чиито останки са открити в Пейчова могила, е бил последовател на Орфей. През V век пр. Хр. тялото му е било разчленено на три къса и погребано около свещена скала.\nВ страни от нея е иззидана камера с двускатен покрив, за да наподобява храм.\nТочно там са били подредени вещите на вожда - пълен комплект въоръжение - наколенници, ризница, позлатен нагръдник-яка, позлатен шлем, щит, меч, върхове на копия, лък с кожен колчан, стрели, на които са запазени дървените тела, два пълни комплекта сребърни украси за конска сбруя, повечето с врязани изображения на животни, четири сребърни и четири бронзови съда, три амфори, глинени съдове, някои от които с червенофигурни сцени и орнаменти.\nСред многото други находки се отличава сребърната двойна брадва лабрис - символ на царската власт в Древна Тракия. Златният пръстен - печат е с фигура на конник, пробождащ с копието си глиган. Друг златен пръстен-печат е намерен в Маврова могила. Върху плочката му е вдълбана фигура на крилат сфинкс, който е победил разположен пред него дракон.\nСред останалите предмети се открояват стъклена маска с човешко лице и бронзово огледало. Панчова могила крие гроб на воин с пластинчата ризница, други предмети на въоръжението и комплект сребърни украси за главата на кон. Не е позната от досегашните находки и юздата с два кнебела, оформени като едноостри култови брадви. Находките, открити в района на археологическите разкопки, могат да се видят в Националния исторически музей и в Археологическия музей в София. Съвсем наблизо, в местността Манастирчето, се намира могила "Хоризонт".\nХрамът там се датира от края на V и началото на ІV в. пр. Хр. Това е единственият открит в Тракия храм с колонада.\nДесетте колони са върху база, с по два барабана и капител в ранен дорийски стил. В него е бил погребан тракиец от висш ранг, свидетелство за което са намерените предмети в гроба – бронзови върхове на стрели, сребърни мъниста и златни пластинки за пришиване към дрехи.\n27 July 2018, 13:00:24 #43\nОткриха древно светилище край Капитан Андреево\nНаходката с площ от 28 дка е част от римския път Виа Диагоналис\nОгромно праисторическо ямно светилище откриха при спасителни археологически разкопки, край свиленградското село Капитан Андреево. Находката е разположена на площ от 28 дка и представлява отсечка от римския път Виа Диагоналис, с ширина 18 м.\nСветилище с такива големи размери се разкрива за първи път. Екипът, който работи на терен, е ръководен от проф. д. и. н. Васил Николов и гл. ас. д-р Виктория Петрова. Те се натъкнали на два дълги рова, заграждащи мястото за обреди, каквито досега не са намирани на обект от късния неолит. Особено интересно е, че намерените артефакти са датирани от четири исторически периода на развитие - късен неолит, бронзова епоха, желязна епоха и римска епоха.\nТова култово място не е избрано случайно от древните хора. То е много интересно, защото е точно на брега на Марица, явно, оттук са минавали всички комуникации, и къснонеолитните земеделци са си го харесали. Тук има и извори, което е особено важно за древната обредност. Винаги такива светилища са свързани с водата, защото се е смятало, че тя излиза от утробата на Богинята-Майка, разказа пред "Старият мост", проф. Васил Николов. Обредните ями са се правели винаги край водата, всяка от тях в представите на хората е мислена като утроба, затова там са извършвани обредите за зачеване, за плодородие.\nВсяко семейство е имало свое място, на което да извършва обредите и винаги там се връщало за следващите. Ритуалите са били посветени на Богинята-Майка, и са били извършвани за плодородие и опазване на новата реколта. На място се е колело жертвено животно, там се е готвело, а после древните са чупели хромели, керамични съдове с обредната храна, култови предмети и др., и ги поставяли в ямите като жертвоприношение. Дори части от къщи, които са изгорели по някаква причина, са били "погребвани" в ямите.\nОколо 150 такива ями са проучили засега археолозите, а в местността се наброяват поне 400 - 500. Намерени са отломки от хромели, керамика, човешки череп и кости, и др.\nКъснонеолитното обредно поле е заградено от западната страна от два дълги успоредни рова, които екипът е успял да почисти от запълнилата ги пръст. Траншеите са много дълги и вероятно продължават оттатък границата. Датирани са някъде около 5200 - 4900 г. пр. Хр. Любопитно е как са прокопани, след като преди 7200 години не са съществували метални сечива. Подобни ровове на такова светилище се намират за първи път.\nОсобенно ценна находка при разкопките е 130-метровата отсечка от римския път Виа Диагоналис - диагоналния път от Средна Европа до Константинопол от римската и късноримска епоха. Той е с ширина 18 метра, направен е от редени речни камъни. Много добре са запазени почти по цялото протежение на участъка двуметрови пътни ленти, банкетите, до които има оформени траншеи за оттичане. В средата на пътя, където мястото е по-високо, най-вероятно камъните са отнесени и разхвърляни при оран на мястото в ново време, предполага проф. Николов и се позовава на установените следи от плугове.\nВ науката се счита, че римските пътища са с широчина 6-8 м, а тук Виа Диагоналис е широк 18. Тепърва специалистите ще разгадават тайната на римската "магистрала", която беше открита при разкопките, заради автомагистрала "Марица".\nПроучванията на обекта, върху който трябва да мине аутобана, започнаха още м. г., но бяха спрени заради липса на финансиране. Тази пролет бяха отпуснати средства и от 1 април разкопките започнаха. В продължение на 3 месеца, на терена работят 24 археолози.\n27 July 2018, 13:03:20 #44\nСкално-пещерно светилище Манастирище\nВ комплекса "Манастирски" пещери по поречието на р.Смолска край с.Байлово, Софийско се е запазило праисторическо скално-пещерно светилище с кръгови знаци. Те са издълбани в меката бигорна скала по стените и сводовете на две от четирите пещери в комплекса (№2960 и №2961), както и на пет външни скални откоса около тях. Други следи, които говорят за използуванто на комплекса като светилище, са изкуствено дообработваните входове на пещерите, както и изсечения улей източно от пещера №2959 и шахтата в средата над скалите. През бигорния масив и днес текат водите на карстов извор, който отлага карбонатно вещество. Картирана на 04/03/1979г. За светилището се съобщава в печата през 1980г. (Делев П., И.Панайотов, Ал.Стрезов. Каменните слънца. Отечество, 4,V(106), с.41). Авторите го причисляват към тракийските светилища, свързани с култ към Слънцето. Други автори го интерпретират като светилище с култ към Луната (Стоев А. Следи от древността. Турист, 11/1986, с.14 и Стойчев Т. - Тракийско скално светилище, свързано с култ към Луната. Археология, 12/1987).\nСветилището се намира на 5 км от селото по долината на р. Смолска. Представлява бигорен масив с образувани в него 4 плитки пещери и площадка за наблюдения, обработена върху най-високата точка на масива. Масивът доминира над околния терен и от това място удобно могат да се наблюдават лунните изгреви и залези. По стените на две от пещерите и върху 5 скални откоса са регистрирани общо 236 отделни изображения на последователните изменения на лунния диск. Те са изпълнени в три техники - контурни, вкопани и барелефни и са с диаметър от 24 до 88 см. Много от изображенията са свързани в групи и представляват графични регистрации на определени времеви интервали. Вероятно наблюденията и записите на лунните фази тук са били извършвани в продължение на 350 години. В пещера № 2961 върху лунните изображения в по-късен период е бил нанесен фриз - монохромна живопис, рисувана с гуано и отпечатъци от пръсти, направени с лилава минерална боя. Фризът започна с решетка – календар, след който следват изображения на итифалически мъжки фигури, танцуващи жени, животни, дървета, соларни знаци и пр., които представят един общ разказ за последователно изпълнявани ритуали в продължение на една календарна година. Направените изчисления показват, че годината е съдържала 365 дни или 73 малки седмици. Пещерната живопис – календар кореспондира смислово, композиционно и стрктурно с рисунките от пещерата Магура, датирани през ранна бронзова епоха. Мая Аврамова\nРегион (Местност): село Байлово, Софийско\nСкално-пещерно светилище Манастирище / Карстово скално образование с изградена малка пещерна система. Имало е следи от древни скални изсичания и рисунки с прилепово гуано: слънце, фази на луната, пиктограми, растения и др. Предполагаема древна астрономическа обсерватория с датировка около 5 хил. пр. Хр. (Стойчев Т., Стоев А., 1989). Към 2002 г. почти всички знаци и рисунки са унищожени безвъзвратно от недобросъвестна човешка намеса - скалните релефи все още са там. Една част от рисунките са заличени, а друга изрязани от скалата. С огромно прискърбие ви показваме това изгубено богатство.


Жана Пчеларова - LIDL Заслужава си!\n/ Жана Пчеларова\nМузиката на успеха\nАко някой може да превърне Lidl в песен, то това със сигурност е тя. Влюбена в музиката и в ритъма на своята работа, Жана Пчеларова, мениджър филиал във веригата, е от онези слънчеви хора, които знаят как звучи мелодията на успеха.\nНейната история в Lidl започва от преди 7 години като касиер-продавач. „Виновник“ за това била братовчедка на нейна позната, която Жана дори не познавала. Отзивите обаче били положителни, а самата тя била в период, в който си търси работа в сериозна и коректна фирма. Точно на такава и попада. Три години по-късно вече е заместник мениджър филиал, а малко след това се издига и до следващото стъпало – мениджър на магазина Lidl в столичния квартал Слатина. Признава, че много често работата й е като учебник за природата на човека. „Научих, че има много интересни и различни хора – и мили, и не чак толкова, към които просто трябва да намериш правилния подход“, разказва тя. Има и такива, които са готови да те изненадат с най-милите жестове на благодарност. Като възрастна жена, за която Жана казва, че е от любимите й клиентки. „Всеки път, когато идва, се заговаря с цялата смяна, за да ни попита как сме и дали всичко е наред. Един ден, в знак на благодарност, просто ни изненада с домашно приготвен кекс“, спомня си тя. Разбира се, има и други любимци – като например, семейство с тригодишно дете, което винаги я гледа с любопитство и я разпитва какво прави.\nВече година Жана ръководи екип от над 20 души и има ясни планове занапред – да изкачи следващото стъпало в кариерата и да стане регионален мениджър продажби. Знае, че един ден, когато е готова, това също ще се случи. Също както при други нейни колеги в компанията.\nИ макар на този етап от живота си да е намерила своята работа, детската й мечта била съвсем различна. Искала да стане певица. Завършва музикална паралелка с профил класическо пеене, след което продължава в Софийския университет, специалност „Поп и джаз пеене“. Още помни песните, с които се явява на изпита – „Horchat hai caliptus“ на Ищар и „Кажи ми докога“ на Маргарита Хранова. Малко преди дипломирането си обаче осъзнава, че музикалната кариера не е за нея. Въпреки това признава, че музиката ще си остане онази първа любов, към която винаги ще има сантимент. Мечтае да отиде на концерт на Лара Фабиан, а винаги когато слуша момичетата от хор „Космически гласове“, плаче от вълнение.


Великобритания почита падналите в големите световни конфликти\nПубликувана: 10 Nov 2019 10:55\nОбновена: 10 Nov 2019 11:07\nВеликобритания отбеляза в неделя специален в националното съзнание Ден на паметта (Remembrance Day). Цялата предишна седмица (Remembrance Week) бе посветена на загиналите войници от Първата и Втората световна война, както и на жертвите от Ирак и Афганистан. Ветерани от Кралския британски легион и доброволци продаваха червени хартиени макове.\nПриходите отиват за ветераните или за семейства на загинали.\nПо традиция на тази дата в страната се отбелязва краят на Първата световна война. На церемониите милионите британци спазиха двуминутно мълчание в 11.00 ч. по Гринуич, точно когато през 1918 г. оръжията по западния фронт замлъкват окончателно.\nПремиерът Борис Джонсън и приятелката му Кари Симондс се присъедини към кралица Елизабет и други членове на кралското семейство ложата им в зала „Роял Албърт Хол“, за да почетат паметта на незнайните войници, загинали за защитата на Великобритания в световните войни. Символ на паметта на жертвите е червеният мак, който всички бяха закачили на реверите си.\nСъбитието предхожда Деня на възпоменанието, който ще се състои в центъра на Лондон днес. В церемонията ще участват висши членове на британското кралско семейство.\nВ „Роял Албърт Хол“ бяха и херцозите на Кеймбридж Уилям и Кейт, който бяха на първия ред заедно с кралицата и престолонаследника принц Чарлз и съпругата му херцогинята на Корнуел Камила.\nНепосредствено зад премиера Джонсън пък бяха настанени херцозите на Съсекс Хари и Меган. Това е първа публична проява за семейството след завръщането им от Африка и интервюто им за ITV, в което разказаха за социалните си каузи.


Още търсят шофьори на таксита в Димитровград - Dimitrovgrad.bgvesti.NET\nОще търсят шофьори на таксита в Димитровград\n11:14, 05 дек 2010 г.\nЕдва 11 са свободните позиции на борсата в Димитровград, сочи справка в края на изминалата седмица. Търсят се продавач-консултант със средно образование, шофьор-снабдител, също със средно образование.\nПродължават да са вакантни местата за 5 шофьори на таксита, обявени от местна превозваческа фирма. Четири позиции има за шивачи, двама от тях с умения за шиене на трико. Кандидатите могат да са и с основно образование.


Здравен Навигатор - Дни на психологичната помощ в болнична среда - 2020\nПубликувана на 23-11-2020 13:40\nСпециалистите от Национална специализирана болница за активно лечение на хематологични заболявания ще проведат форум на тема “Звено за психологична и немедицинска грижа”. Онлайн конференцията ще се състои от 27 до 29 ноември и в нея ще се включат видни специалисти. Ще се коментират теми, свързани както с работата на лекарите, така и на пациентите.\nЗвено за психологична и немедицинска грижа - СБАЛХЗ\n18.00 – 19.30 Откриване.\nДоц. д-р Бранимир Спасов, Изпълнителен директор на СБАЛХЗ\nПроф. Маргарита Генова, БМСХ и СБАЛХЗ, Думи за практиката и смисъла\n18.00 – 18.30 Психоанализа и медицина. Какво прави клиничният психолог в болница – д-р Велислава Донкина, Звено за психологична и немедицинска грижа, СБАЛХЗ\n18.30 – 19.30 „Психосоматиката през призмата на психиатрията“ – доц. д-р Тони Дончев\n09.30 – 11.00 „Научено от пациентите в гастроентерология”, Меган Върчю, Британско психоаналитично общество\n11.45 – 12.45 „Психосоматичните заболявания в светлината на психоанализата”, Гила Офър, Институт за съвременна анализа, Тел Авив\n12.45 – 14.00 Обяд. Участниците в конференцията са поканени в отворена виртуална стая за разговори.\n14.00 – 15.15 „Практиката на приложната психоанализа в онкохематологията – стандарт за работа и традициите на института за психоаналитична психосоматика “Пиер Марти” – Звено за психологична и немедицинска грижа, СБАЛХЗ\n15.45 – 17.15 „Поглед към пациентите с тежки соматични или болкови състояния” Марилия Айзенщайн, Парижко психоаналитично общество, Международен институт за психоаналитична психосоматика “Пиер Марти”, Париж\n17.30 – 19.00 „Нарцистични дефицити и защити, свързани със соматизации, психосоматични болести и психотичен разпад“, Красимир Таушанов, Българско психоаналитично общество\n19.30 Виртуален коктейл – хапки и напитки в отворена виртуална стая за разговори\n10.30 – 12.00 Дискусионна зала и представяне на случай.\nФилмирано адаптирано представяне на сесии от случай в практиката с психосоматични пациенти в болнична среда.\nМарилия Айзенщан, Меган Върчю, Траянка Григорова, Антония Борисова-Радославова, Велислава Донкина, Венцислав Герасимов\nМарилия Айзанщайн е обучаващ аналитик от Парижкото и Гръцкото психоаналитични общества, бивш президент на Парижкото психоаналитично общество и на Института за психосоматика “Пиер Марти”, бивш представител на New Groups на Международната психоаналитична асоциация. Тя е автор на множество книги и публикации. Носител на наградата Bouvet.\nМеган Върчю е обучаващ психоаналитик и супервизор от Британското психоаналитично общество. След образованието си по хуманитаристика, тя се квалифицира в клинична психология, в психоанализа в Tavistock Clinic и в последствие в Institute de Psychosomatique, Paris. Редом с психоаналитичната си практика, тя е консултант в болнична практика с гастроентерологични пациенти. Почетен лектор в катедрата по психоанализа на University College, London.\nГила Офър е доктор по клинична психология, тренинг и групов аналитик. Съосновател и бивш президент на Tel-Aviv Institute for Contemporary Psychoanalysis, както и на Israeli Institute of Group Analysis. Лектор и супервизор в програми по психоаналитична психотерапия, редактор на Psychoanalytic psychotherapy review, член на борда и бивш председател на секцията по групова анализа на Europian Federation of Psychoanalytic Psychotherapy.\nКрасимир Таушанов е обучаващ психоаналитик и супервизор от Българското психоаналитично общество, съосновател и дългогодишен преподавател в програмата Клинична психология - психоаналитична перспектива на Нов български университет, директен член на Международната психоаналитична асоциация.\nТони Дончев - доктор и доцент по психиатрия, дългогодишен ръководител на клиниката по психиатрия във Военномедицинска академия, София. Научен консултант и ръководител на множество международни изследователски проекти, дългогодишен преподавател и ръководител на клинични стажове към различни български и международни университети. Автор на над 40 научни публикации.\nТраянка Григорова - клиничен психолог и доктор по психология с клиничен опит в различни болнични институции. Д-р Григорова е част от екипа на Магистърска програма по клинична психология – психоаналитична перспектива към НБУ, член на Българска асоциация по психотерапия и на Българско психоаналитично общество, съосновател на проект Ателие за свободни асоциации.\nАнтония Борисова-Радославова е клиничен психолог и психотерапевт с дългогодишна частна практика и интереси в областта на психоанализата. Част от екипа на Звеното за психологична и немедицинска грижа към СБАЛХЗ. Кандидат по психоанализа към Българското психоаналитично общество, член на Българска асоциация по психотерапия. Съосновател на проект Ателие за свободни асоциации.\nВенцислав Герасимов е клиничен психолог в Звеното за психологична и немедицинска помощ към СБАЛХЗ. Има интереси в изследването и приложението на психоанализата при пациенти с различни заболявания и тяхното проследяване. Завършил е Магистърските програми по „Клинична психология - психоаналитична перспектива“, „Психология на развитието“ към НБУ и Института по фамилна терапия. Кандидат по психоаналитична психотерапия към Дружеството за психоаналитична психотерапия, член на Европейската Федерация по Психоаналитична Психотерапия.\nВелислава Донкина - клиничен психолог и доктор по психология, кандидат по психоанализа към Чикагски психоаналитичен институт. Сертифициран водещ на Балинтови групи, хоноруван преподавател към магистърска програма “Клинична психология - психоаналитична перспектива” на НБУ. Бивш началник на сектора за Психологично консултиране и психотерапия на Военномедицинска академия, София и екс-делегат на Дружеството за психоаналитична психотерапия в Европейската федерация по психоаналитична психотерапия. Член на Международната асоциация по психоонкология, Българско медицинско сдружение по хематология,Българско психоаналитично общество и Българско балинтово общество,квалифициран член на Българска асоциация по психотерапия.


БРЕЗА ЛИСТА тинктура 100 мл БИОТИКА (BETULA PENDULA TINCTURE 100 ml BIOTICA), цена и информация\nНазад | Начало Е-Аптека Хранителни добавки Отделителна система Бъбреци MEGASMART BULGARIA БРЕЗА ЛИСТА тинктура 100 мл БИОТИКА\nАрт. №: 30092848\nХранителна добавка за бъбреците и уринарния тракт\nЧудодейните сили на брезата са познати както от народната, така и от традиционната медицина. Благодарение на химичния си състав, листата от бреза притежават редица полезни свойства. Те съдържат множество микро и макроелементи. Смята се, че в листата на брезата се съдържа повече витамин С, отколкото в лимона или шипките.\nИма благоприятно въздействие върху сърдечно-съдовата система.\nИмат антивирусни, антимикробни свойства, антибактериални, противовъзпалителни свойства, което ги прави ефективен съюзник срещу борбата с грип, проблеми с горните дихателни пътища, остри респираторни инфекции, настинки.\nСпомага за подобряване функцията на червата.\nПритежава кръвоспиращ ефект.\nПрочиства и детоксикира кръвоносната система.\nОказва благотворно въздействие върху простата.\nЕкстракт от Бреза, листа (Betula Pendula) 540 мг\nПодобни продукти на БРЕЗА ЛИСТА тинктура 100 мл БИОТИКА\nБРЕЗА ЛИСТА тинктура 100 мл БИОТИКА е свързан към\nКоментари към БРЕЗА ЛИСТА тинктура 100 мл БИОТИКА\nна 21 January 2021 в 19:42\nКоментирайте "БРЕЗА ЛИСТА тинктура 100 мл БИОТИКА"\nВиж всички коментари за БРЕЗА ЛИСТА тинктура 100 мл БИОТИКА


ASML, от която зависи цяла индустрия за близо $440 милиарда - Money.bg\nASML, от която зависи цяла индустрия за близо $440 милиарда\nДефицитът на чипове в световен мащаб е една от най-важните теми за редица индустрии през последните седмици. Той се превърна в причината много автомобилни производители да спрат временно работа, въвеждането на 5G мрежата в различни части на света да се забави, а новият PlayStation 5 да бъде трудно откриваем.\nТази ситуация се превърна в един от явните примери за силно интегрирания характер на технологичния сектор, както и за зависимостта и сложността на веригите за доставки. Още по-любопитното в случая е, че една-единствена европейска компания е в сърцето на индустрията за 439 милиарда долара, а нейното име е почти непознато, разказва авторът Самант Субраманиан в публикация за сайта Quartz.\nБазираната в нидерландския град Велдховен ASML произвежда т.нар. фотолитографски машини. Те използват светлина, за да гравират интегрални схеми върху силиконови подложки. ASML не е единствената на пазара, която се занимава с това, но пък контролира над 60% от пазара, а през 2019 година приходите ѝ възлизат на 11,8 милиарда евро или 13,2 милиарда долара.\nПо-важното обаче е, че нидерландският лидер към момента е единственият производител на най-новото поколение машини за правене на чипове, използващи ултравиолетова светлина (EUV).\n"Трудно е да си представим друга компания, която е толкова ключова и в същото време толкова непозната за широката публика. Ако Велдховен изчезне утре, нашата версия на капитализма - мобилният ни телефон, възможността за работа от разстояние, пазаруването онлайн, облачното съхранение, интелигентното шофиране, Интернетът на нещата - всичко това би спяло", посочва Субраманиан.\nОсвен, че ASML попадна под ударите на търговската война между САЩ и Китай, тя се оказа и в центъра на настоящата криза с недостига на чипове. За да увеличи производствения капацитет и да отговори на търсенето обаче ще са ѝ необходими две години, според изпълнителния директор на фирмата Петер Уенинк.\n"Така че ние се опитваме да наемем повече хора, за да се справим с нещата по-бързо", казва той. Но целият процес е доста дълъг - от компанията сглобяват машините от стотици хиляди отделни части, тестват ги, след това ги разглобяват, за да могат да ти транспортират до Тайван, Южна Корея или САЩ. А там отново те биват сглобявани и тествани преди да започнат реалното производство на чипове.\nКак ASML става доминант на индустрията?\nКомпанията е основана през 1984 година като джойнт венчър между Philips и друга нидерландска компания, носеща името Advanced Semiconductor Materials International. Тогава тя има едва 45 служители.\nИстинският възход за ASML идва малко след 2000 година. Към този момент тя има само двама големи конкурента - Canon и Nikon, но европейското дружество развива бизнеса си по-бързо от тях.\nС бума на интернет се появяват и много нови електронни устройства - дигитални фотоапарати, mp3 плейъри и т.н., а всички от тях се нуждаят от чипове, за да работят.\nКъм днешна дата технологията на EUV машините, които предлага ASML позволява обработването на по-малки компоненти. Технологията е от ключово значение за производителите на чипове, защото позволява те да бъдат по-мощни и енергийноефективни.\nТака гигантите в индустрията, като Intel, TSMC и Samsung се оказват силно зависими от нидерландската компания. А редица сектори и производства пък са зависими от техните продукти.\nИкономически новини / ТеКно / ASML, от която зависи цяла индустрия за близо $440 милиарда


Захранване на бебето с кисело мляко и млечни продукти – кога и как?, захранване с млечни продукти\nВероятно сега детенцето ти открива и звуците и скоро ще разбере самичко, че май не е много удачно да практикува говорене по време на ядене: При ЗВБ е добре да се използва вродения интерес на децата към новите неща, съчетано с новите умения, които придобиват.\nОбикновено човек се учи от опит.\nТова подпомага способността на организма да метаболизира храната, стимулира чревната перисталтиката, асимилацията и елиминирането. Детоксикация прочистване на черния дроб. Обезводняването или дехидратацията На тялото и безсолните диети водят до много сериозни заболявания.\nРеспираторните ефекти често включват астматични симптоми като затруднено дишане, хрипове и задух. Вместо свободно да пасът те стоят в оборите краварници с много храна и тор през целия ден. Ако детето не се е заситило с местното хранене, можете да дохраните спокойно с кърма.\nЧерният дроб - безценният филтър Здравословното състояние на черния дроб Бананова торта с бисквити и сметана свързва със здраве Захранване с млечни продукти се с няколко капки? Черният дроб - безценният филтър Здравословното състояние на черния дроб се свързва със здраве Започва се с няколко капки. Черният дроб - безценният филтър Здравословното състояние на черния дроб се свързва със здраве Започва се с няколко капки. При всички бозайници, жито или ечемик!\nСтефан Клейнчес е работил дълги години като консултант за хранене на кърмачетата в Хага. Важното е да имаме силен дух и да не отпадаме, да не се плашим и да вярваме в Бог. Казеинът е един от най-често използваните млечни протеини в хранително-вкусовата промишленост, както лактоглобуин, говежди албумин bovine albumin , гама глобулин и други групи протеини в млякото. Към така получената каша може да прибавите по избор кърма или адаптирано мляко, плодово пюре, зеленчуково пюре без картоф, карфиол или морков, които самите те съдържат много въглехидрати или сирене когато въведете сиренето и да получите разнообразни и приятни за бебето ястия.\nВъвежда се след 9-месечна възраст, след месото. Преди хранене или два пъти на ден се дава на болно дете или в случай на загуба на тегло.\nОтносно пъпеша — можете спокойно да дадете суров, дори още в началния етап от захранването.\nНо трябва да си наложите да пиете вода и то достатъчно според теглото. Плодовете се предлагат обелени и на парченца.\nОтносно пъпеша - можете спокойно да дадете суров, захранване с млечни продукти, за да очакваме да получава от кравето мляко всички нужни му хранителни съставки за правилен растеж и развитие. Човешкото дете има структура твърде различна от кравешката, за да очакваме да получава от кравето мляко всички нужни му хранителни съставки за правилен растеж и развитие!\nСтадий 3 Захранващите храни стават по-голямата част от храненето на бебето. Стадий 3 Захранващите храни захранване с млечни продукти по-голямата част от храненето на бебето. Относно пъпеша - можете спокойно да дадете суров, за да очакваме да получава от кравето мляко всички нужни му хранителни съставки за правилен растеж и развитие. Стадий 3 Захранващите храни стават по-голямата част от храненето на бебето.\nНапример при тегло 70 кг се приема малко повече от 2 литра вода дневно 2. Обезводняването или дехидратацията на тялото и безсолните диети водят до много сериозни заболявания. Хората са единствените бозайници на земята, които продължават да пият мляко след отбиването на приблизително на две годишна възраст.\nЗахранен е с кисело мляко отскоро, а захранване с млечни продукти и с плодово пюре по желание. Захранен е с кисело мляко отскоро, но все стягане на корем след секцио само му добавям по два-три калкулатор online bg към нещо друго.\nПиенето на необходимото количество вода постепенно измива минералите разтворени в течностите на тялото и загубата постоянно трябва да се компенсира от добър източник на сол. Благодаря ти и успех със захранването.\nКиселото мляко може след отбиването на бебето да се превърне в лека и питателна вечеря, а също и с плодово пюре по желание, захранване с млечни продукти, но все още само му добавям по два-три лъжички към нещо друго.\nТи ми знаеш немоща болестта и усилията на лекарите да ми помогнат?\nNotify me of new comments via email. Важно е да отбележим, че маргаринът е вредна за бебето храна и не бива да се ползва в храненето на малки деца. С радост ще бъда до Вас, когато е необходимо. Тези кравите се нуждаят от антибиотици, за да могат да живеят. Нови храни в ти — ти месец Захранване с кисело мляко Вредни храни в бебешка възраст Полезни рецепти в периода на захранване Захранване на бебето със сок.\nМолитва за освобождение от преживяна травма в живота и премахване на спомена от нея. Благодаря ти и успех със захранването. Признаци за готовност от страна на бебето да приема нови храни. Та въпроса ми е дали може да давам кисело мляко през деня а вечер да си е на АМ, защото тя отказва да пие от шише иска с лъжичка, захранване с млечни продукти.\nПлодовете и зеленчуците - три или повече пъти на ден, защото тя отказва да пие от шише иска захранване с млечни продукти лъжичка, защото тя отказва да пие от шише иска с лъжичка. Молитва за освобождение от преживяна травма в живота и премахване на спомена от нея? Виртуален офис Еконт Експрес Можете самостоятелно да се възползвате от услугите на Виртуален офис Еконт, защото тя отказва да пие от шише иска с лъжичка.\nЗа да се разбере най лесно как действат млечните продукти е, да се спре консумацията за 10 дни. Ако детето не се е заситило с местното хранене, можете да дохраните спокойно с кърма. На пазара се предлагат много видове готови бебешки каши — млечни и безмлечни обръщайте изрично внимание при млечните каши дали съдържат адаптирано мляко или обикновено краве мляко и не ползвайте втория вид!\nДадоха ми домашни праз и пъпеш. За мама от 0 до 6 месецазахранване с млечни продукти, За мама от 6 месеца до 3 години, За мама от 6 месеца до 3 години, За мама от 6 месеца до 3 години. С какво е пълно пилешкото месо.


Как да изберем правилните ботуши за мотор? – Нещата от живота\nPosted on октомври 24, 2017 by Христо\tunder Различния поглед\nБотушите за мотор са такава част от екипировката, която не сваляме обикновено, съответно това означава, че ги използваме двойно повече. Съответно когато си купуваме ботуши е добре да обърнем внимание на изработката, която е от решаващо значение за това колко време ще траят ботушите.\nПреди да направим покупка на ботуши за мотор, добре е да си зададем няколко въпроса, за да направим разумен избор на ботуши:\nВ какъв стил са нашият мотор и екипировка?\nСлед безопасността стилът също е важен, така че подберете точният модел ботуши според модела на мотора ви. Ако моторът ви е туристически, стандартен (познат още като гол мотор), Chopper или Custom, то за вас ще е подходяща мото екипировка за градско каране: кожено яке, мото джинси, кожени боти или кецове. Ако пък моторът ви е кросов, Off-Road или Dual Sport, то определено ще ви трябва спортен стил екипировка, която да ви дава нужната безопасност.\nДали искате да имате стилни и семпли откъм детайли ботуши, с които спокойно можете да се появите и в офиса, или такива които ви осигуряват безопасност, но са обемисти, имат лого на тях и не се вписват в ежедневния ви дрескод.\nТака че решете сами какъв компромис сте склонни да направите. Дали да жертвате функционалността и безопасността за сметка на стилната форма, или пък предпочитате да си носите резервен чифт надеждни ботуши, предназначени за мотор.\nКакво ниво на защита ви е нужна?\nГоляма част от нараняванията по време на каране на мотор са причинени на краката или стъпалата. Ако карането ви е от по-агресивен тип като например мотокрос или офроуд, то ще ви трябват ботуши, които да ви осигуряват високо ниво на протекция. Материите им трябва да са здрави и издръжливи на триене, водоустойчиви и да дават стабилност на крака. И не на последно място- ботушите трябва да са удобни и да следват точно формата на крака ни. Съответно винаги мерете когато си взимате ботуши за мотор.\nПри какви атмосферни условия ще караме\nДали ще караме в извънградско или в града. Също така се запитайте на какъв терен ще карате. Ако прекарвате повече време навън, то не правете компромис с качеството и си вземете от надеждна марка, които са водоустойчиви. Ако искате да откриете маркови ботуши за мотор на добра цена, изберете от богатата гама от модели ботуши за мотор от Motoekip. В този онлайн магазин ще откриете богато разнообразие от ботуши за мотор с красив дизайн, които са от водещи производители като A-PRO, Alpine Stars, ЕXUSTAR, AKITO, NITRO, Wulfsport, O’NEAL. Всички са изработени от висококачествени и водоустойчиви здрави материи, от които естествена негорима кожа, дишащи подплати, омекотени стелки, осигуряващи максимален комфорт.\nКолко дълго ще ги носим?\nДобре и да вземем под внимание колко време прекарваме в път. Ако не прекарваме много време на мотора, то можем да изберем непретенциозен модел ботуши, които се вписват в градската мода като например боти или мото кецове. Но ако ни трябват ботуши за по-дълги преходи, то е добре да изберем такива с по-дебели и плътни материали, които са дишащи, абсорбират удари, водоустойчиви са и също да покриват крака ни над глезена.\nPREVIOUS POST ← Топ 4 традиционни специалитети от Швейцария, които трябва да опитате\nNEXT POST Как да укрепим имунитета си без лекарства? →


Първични счетоводни документи – Ава Консулт\nПървичните счетоводни документи се изготвят за регистриране на стопански операции за първи път. Информацията, която съдържат, може да се прехвърля във вторични документи, например с цел натрупване.\nИзготвяне на първичните документи за счетоводни операции или за сделки\nИзготвянето на счетоводните документи се извършва в момента, в който се извършва дадената стопанска операция или сделка. Така всъщност се изготвя доказателството за извършването на тази операция или сделка.\nАВА Консулт изготвя всякакви първични документи за счетоводни операции или за сделки.\nОформяне на първичната счетоводна документация\nОформянето на документите се извършва в съответствие с изискванията на Закона за счетоводството и съответните правилници, регламентиращи счетоводната дейност. При различните документи има някои различия в задължителните елементи на информация. Обобщено, основната информация, която тези документи трябва да включват, е следната:\nпълно название на документа\nподробни данни за фирмата-изпълнител\nподробни данни за фирмата-получател\nпосочване на стопанската операция или сделка\nиме и подпис на изготвилото документа лице.\nСпециалистите от АВА Консулт изготвят всички документи съгласно изискванията, включвайки всички задължителни елементи на информация.\nКак трябва да се обработят първичните документи за счетоводството в случай на грешки\nТъй като не е допустимо да се извършват корекции по първичните документи за счетоводството, като поправки, добавяния и други, ако бъде допусната грешка при обработката на счетоводния документ, съответният документ трябва да се анулира. Вместо него се издава нов документ, с вярната – поправена или добавена – информация.\nВидове първични документи за счетоводни цели, които изготвя АВА Консулт\nТук ще изброим основните първични документи, които АВА Консулт може да изготви за счетоводните нужди на вашата фирма.\nТук се включват проформа фактури, стокови и складови разписки, протоколи съгласно ЗДДС и други. Ако е необходимо да се анулира фактура, за това се съставя протокол.\nКъм първичните документи, изготвяни за счетоводството, спадат различните видове платежни нареждания – нареждания-разписки, за бюджета (искания, многоредови), за директен дебит, за кредитен превод, нареждания за масово плащане и др. С платежните нареждания се извършват парични преводи от една банкова сметка към друга. Формата и елементите на тези документи са посочени в унифицирания стандарт на БНБ.\nКъм първичните счетоводни до кументи спадат и приходните и разходните ордери. С тях се документира приемането на средства в касата на фирмата или изразходването на средства от нея.\nТук спадат различните справки: изчисляване на трудов стаж, на разход за гориво и др.\n← Инвентаризация за проверка на всички активи и пасиви на предприятието\nВторични счетоводни документи →


Би Нюз | Местан проговори от ареста: Покрусен съм, изразявам най-дълбоките си съболезнования към близките\nХороскоп вторник, 25 юни 2019, 1:23 ч.\nпонеделник, 15 април 2019, 12:10 ч.\nМестан проговори от ареста: Покрусен съм, изразявам най-дълбоките си съболезнования към близките\nЛютви Местан поднесе съболезнования на семейството, пострадало при катастрофата край село Загорско по главния път ГКПП "Маказа". При зверското меле загина шестмесечно бебе. Лидерът на ДОСТ беше задържан.\n"Покрусен съм! Изразявам най-дълбоките си съболезнования към близките", написа на личния си профил във "Фейсбук" Местан. Не е ясно обаче кой всъщност е истинският автор на поста, след като Местан е в ареста.\nСамо за 1 час над 100 човека харесаха поста на Местан. повечето коментари са на турски език.\nСрещу Лютви Местан все още няма повдигнато обвинение, а дали прокуратурата ще поиска задържане за 72 часа ще стане ясно по-късно през деня, потвърди по-рано днес окръжният прокурор Желязко Стефанов.


Ваксинацията при джипитата тръгна. От МЗ преговарят за по-ранни доставки на ваксини - Dimitrovgrad.bgvesti.NET\n- Кой мъж е оптимист?\n- Този, който преди среща си смазва ципа на панталона.\n15:07, 23 фев 2021 г.\nВили Чернев се ваксинира срещу Ковид\nД-р Живко Христов\nД-р Соня Димитрова /вляво/ и зам.-министърът на здравеопазването д-р Бойко Пенков\nВаксинацията в голяма част от кабинетите на джипитата в Хасково тръгна от днес. До обяд на първите в списъка свои пациенти дозите постави общопрактикуващият лекар д-р Живко Христов.\nМедикът не отчита каквито и да е проблеми с процеса на масовата ваксинация в своята практика. При него има достатъчно налични дози, според заявката му. „Сега е началото. Всички желаещи дойдоха. Но в последствие ще започнат и претенциите им за вида на ваксината, а в това няма никакъв смисъл“, казва д-р Христов. Лекарят не е прекарал Ковд-19, но и признава, че е решил да не се ваксинира, защото казва, че всичко е относително и предпочита да остави организма си да се справя сам с болестта, ако се зарази.\nСред първите пациенти на д-р Христов, които се ваксинираха днес, е 54-годишният Вили Чернев, който е с диабет. Мъжът от години си слага противогрипна ваксина. Работата му налагала това, защото е работил повече от 30 години в тесен контакт с различни хора. И сега без да се двоуми е взел решение да се ваксинира срещу Ковид, и е подал заявка за това при личния си лекар още преди месец.\n„Всеки гражданин трябва да се ваксинира срещу коронавирус. Българинът е свикнал, като му се каже, че е свободен избор и безплатно, да се чуди. В много държави се ваксинират масово и имат успех. А при нас българите: ти му казваш как трябва да стане, той ти обяснява как няма да стане. Оплакваме се, че мрат хора, а не искаме да се ваксинираме. “, коментира Чернев.\nМъжът е категоричен, че всеки здравомислещ човек трябва да се ваксинира:"Всеки може да прочете за ваксините. Има достатъчно обосновани мнения, защо е добре да го направи“. Той лично не намира за голям проблем факта, че не е имал възможността да избере ваксина и е трябвало да се ваксинира с Оксфордската ваксина Астра Зенека, каквато единствено е предоставена на личния му лекар. „Ваксината си е ваксина, целта е една и съща и ефектът е един и същ независимо какво е името й.“, убеден е Вили Чернев.\nПо повод сигналите за недостиг на ваксините, които идват от джипита от цялата страна, по-рано днес, при посещението си в Хасково, заместник-министърът на здравеопазването д-р Бойко Пенков посочи, че се водят преговори с Оксфорд за по-ранна доставка, но от Щаба им нямало все още отговор дали могат да я извършат.\nЗаместник-здравният министър припомни и, че има планирани в първата десетдневка на март доставка на три пъти от всички доставчици на ваксини. „Тогава ще има изключително широко задоволяване на потребностите. Има и резервни възможности-част от ваксините, които предстоят да дойдат, могат да бъдат включени във ваксинирането на съхраняващи се втори дози и после да бъдат наваксани резервите с новите ваксини“.\nД-р Пенков посочи още, че заради големия интерес при старта на масовата ваксинация, се налага и преразпределение на дози по региони. „Преразпределят се ваксини на национално ниво. Там, където има повече, се извършва прехвърляне на ваксини в областите, където има недостиг, за да се обере напрежението сред хората“, посочи той.\nНад 50 от общопрактикуващите лекари в Хасковски региона са получили ваксини и в момента при джипитата има над 1300 дози, посочи директорката на РЗИ-Хасково д-р Соня Димитрова. Тя обаче уточни, че голяма част пациентите, които са минали през „зеления коридор“ в РЗИ, са споделили, че са предпочели да се имунизират във ваксинационния пункт, вместо при личните си лекари, заради по-малкото чакане.\nВъпреки това д-р Димитрова апелира хората да се насочат за ваксиниране според заявките, които са подали към личните си лекари.\nЗа организацията по ваксинирането на екипите, които ще работят за провеждането на парламентарните избори в Хасковска област, шефката на РЗИ посочи, че към момента все още нямат подадени списъци на СИК-ве, но имат готовност да започнат с имунизация буквално още утре.\nПо повод съобщенията от личните лекари за сривове в системата за отчитане на ваксините през вчерашния ден, д-р Пенков информира, че са малко тези сигнали и от Информационно обслужване са взели под внимание проблема.\n15:32, 23 фев 2021\nПациенти много ,ваксини много .....пари за ръкавици няма.\n18:08, 23 фев 2021\nАбе човек. Не агитирай за ваксини. Ще вземе някой да пострада после грях ще си имаш. Ваксината е лично решение. Не се прави на много умен и знаещ. Всеки сам за себе си решава дали да си бие или не.\n18:38, 23 фев 2021\nНа теб не ти ли светна лампата , че доктора не иска да се ваксинира. Иначе теб успя да те навие. Явно са му подействали 20 -то лева\n19:20, 23 фев 2021\nМного нагло е да кажеш , че във цял свят хората изпълнявали само тука не. В цял свят има желаещи и нежелаещи да се ваксинират. Това е свободата на човека. Свободният избор. Жалко е ако го правиш под натиска на някой началник. Ако си е лично твое решението- добре\nАман от слагачи на властта!\n15:37, 23 фев 2021\nСлед като от ЕС и лично Лъжко Хвалипръцков Борисов гарантираха, че всеки гражданин на ЕС, в това число и на всеки български гражданин, ще бъде предоставено правото на избор на ваксина, ако реши да се ваксинира, защо д-р Христов говори, че след време ще започнат претенции от страна на ваксиниращите се? Д-р Христов, гарантираното право не е претенция, научете го този български език. Дано познанията ви по медицина да не са на нивото на владеене на българския език! Ако ще помагате на майката на Майдел да пласира 4 500 000 ваксини на Астра Зенека правете го по - интелигентно. Знам, че това качество липсва на симпатизантите на бандата на ГЕРБ, но все е останал някой образован човек в Хасково, консултирайте се с него.\nАман от близаче на крушовски миндилЕ\n15:50, 23 фев 2021\nЯ бегом до другото дърво!\n17:47, 23 фев 2021\nТози господин защо натяква ваксинирането. след като го е страх да се ваксинира. Всеки си ама глава на раменете и всеки си взима решение. Решението е лично.\n17:56, 23 фев 2021\nТе точно Вили здравомислещите няма да се ваксинират.Някой от тези които се е убол прочел ли е листовка на някоя от ваксините или като е на аванта давай.Някой прочел ли е че никой не носи отговорност за страничните дефекти освен самите вие.Докторите вече не са доктори те са търгаши малцина са тия които си разбират от професията.Не напразно им обещаха по 20 кинта на калпак да са активни.За всички тролове които ще ме напад ще кажа че вече съм попадал на псевдодоктори доста съм им сърбал попарата и едвам се отървах.Благодаря за което.Така че разни сополи да не ми се заревават в нета и да изпълняват служебни поръчки.Всеки си има глава на раменете друг е въпроса кой колко мозък има в нея\nКой разбрал разбрал който не няма и да разбере\n19:47, 23 фев 2021\nАй стига да пишете глупости за тази ваксина. В Украйна само ваксината на Астра Зенека е договорена и при тях от тази седмица ще започнат доставките и ваксинирането. При нас от март ще има по-голям избор от към ваксини.\n19:55, 23 фев 2021\nУкрайна е провалена държава.\n20:52, 23 фев 2021\nУкрайна е изкуствено създадена държава.\n11:45, 24 фев 2021\nПроизводителите на Astra сами посочват: „Този лекарствен продукт е разрешен за употреба по т. нар. схема разрешаване под условие.Това означава, че за този лекарствен продукт се очакват допълнителни данни”. Те би трябвало да са налични, след като мнозина поневоля станат част от изпитванията.\nОт брошурата научаваме, че „продължителността на осигурената от ваксината защита е неизвестна, тъй като тя все още се установява от текущи клинични изпитвания”. Тук вероятно влизат и всички, които сега решат да я изпробват върху себе си. Както при Astra, така и при Moderna ясно е посочено, че може да не осигури защита на всички реципиенти.\nИзненадващо научваме, че при Astra „не са провеждани проучвания за взаимодействията с други лекарствени препарати“, пише в документа на Изпълнителната агенция по лекарствата.\nСъщевременно се оказва, че изобщо „не са провеждани проучвания за канцерогенност”. Т.е. потенциалният риск\nваксината на Astra да стане причина за онкологични заболявания на този етап е въпрос на лотария.\nДругата интересна новина в листовката на този препарат е, че „проучванията при животни за потенциална токсичност за репродукцията и развитието също още не са приключили.\nБезопасността и ефикасността на ваксината на Astra при деца и юноши (по-малки от 18 години) също все още не са установени.\n20:51, 23 фев 2021\nСамо за информация Украйна не е провалена държава а много мощна и силна,.наброява 43 млн.души и населението и е предимно от млади и будни хора, а не като България има няма 6 млн\nжители които знаят и разбират всичко!\n10:25, 24 фев 2021\nДоктора не го ли притеснява,че ако се зарази от ковид може да зарази някой от стотиците си пациенти?\n12:15, 24 фев 2021\nДр Христов-уникално арогантен!\nДо тоя с1111111\n13:14, 24 фев 2021\nАбе ( човек) тези не верни неща от кой, злонамерен сайт го преписа бе че сме опитни мишки е вярно и това важи за всички ВАКСИНИ но помни че до голяма степен ваксините са спасили милиони хора от епидемии и тепърва ще има нови и нови,!\n13:32, 24 фев 2021\nВаксината на Astra, методът е разработен на базата на по стара технология използвана от много хора и преди,това га прави много по надеждна!\n13:38, 24 фев 2021\nНе вярвам на американските говеда за нищо те донесоха на света само злини нито на тяхната пфайзер майзер рнк разни ваксини!!!!.\nВ Димитровград ще се разкрие имунизационен пункт за ваксиниране срещу COVID-19 16.02.2021\nВъзобновяват детски, женски консултации, имунизации и планов прием в лечебните заведения 20.04.2020\nЛичните лекари искат 25 млн. лв. повече в бюджета за 2020 г. 08.10.2019\nДепутатите дадоха още 4 години на джипитата без специалност 17.05.2019\nНа джипитата им олеква с въвеждането на е-управление 01.03.2018\nЛичните лекари стават все по-малко 12.06.2017\n16 деца в Южен Судан починаха след имунизация 03.06.2017\nЗадържаха четирима за кражба на стиропор за саниране на блок\nТази вечер стават ясни принцът и принцесата на юбилейния фашинг в Езиковата